थायराॅइड से कम हो सकता है बच्चों का आई क्यू लेवल, जन्मजात की जांच कराना जरूरी: डॉ. खगावत
पश्चिमीदेशों में जन्मजात बच्चों की भी थायराॅइड की जांच जरूरी कर दी है लेकिन भारत के अस्पतालों में अभी यह जांच नहीं की जा रही है। आंकड़ों के अनुसार हर दो हजार बच्चों में से एक जन्मजात बच्चे को थायराॅइड हो सकता है। थायराॅइड होने से बच्चे का आईक्यू लेवल कम हो जाता है। एक सीमा से ज्यादा कम होने पर बच्चे में मानसिक विकार हो सकते हैं और वह पूरी तरह परिजनों पर ही डिपेंड हो सकता है। एम्स दिल्ली के डॉ. राजेश खगावत ने जोधपुर एम्स में आयोजित थायराॅइड अपडेट कांफ्रेंस में जन्मजात बच्चों में थायराॅइड की समस्या विषय पर बताया कि भारत में जन्मजात बच्चों की थायराॅइड जांच नहीं होने का एक कारण यह है कि अभी भी डिलेवरी अस्पतालों में नहीं हो रही है। उन्होंने बताया कि सामान्य बच्चे का आईक्यू लेवल 80-120 होता है जबकि थायराॅइड से ग्रसित बच्चों में यह 80 से भी कम हो जाता है। अगर बच्चे का आईक्यू 60 से कम हो जाए और समय पर उपचार हो तो वह अपने परिवार पर डिपेंड हो जाता है। बच्चों की थायराॅइड की जांच के लिए नई तकनीक पर कांफ्रेंस में बताया गया। आयोजन समिति के अध्यक्ष डॉ. कुलदीप सिंह ने बताया कि इस एकदिवसीय कांफ्रेंस में लखनऊ के डॉ. मधुकर मित्तल, एसएमएस जयपुर के डॉ. संदीप माथुर और एम्स दिल्ली के डॉ. सीएस बल सहित राज्य के कई विषय विशेषज्ञों ने भी व्याख्यान दिए।
hin_Deva hin_Deva